CELEX: 
Language: da
Date: 2006-12-30
Title: Rådets forordning (EF) nr. 2027/2006 af 19. december 2006 om indgåelse af en fiskeripartnerskabsaftale mellem Det Europæiske Fællesskab og Republikken Kap Verde#Fiskeripartnerskabsaftale mellem Det Europæiske Fællesskab og Republikken Kap Verde

30.12.2006   
            
            
               DA
            
            
               Den Europæiske Unions Tidende
            
            
               L 414/1
            
         
      RÅDETS FORORDNING (EF) Nr. 2027/2006
   af 19. december 2006
   om indgåelse af en fiskeripartnerskabsaftale mellem Det Europæiske Fællesskab og Republikken Kap Verde
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 37 sammenholdt med artikel 300, stk. 2, og stk. 3, første afsnit,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:
   
               (1)
            
            
               Fællesskabet og Republikken Kap Verde har forhandlet om og paraferet en fiskeripartnerskabsaftale, der giver EF-fiskere mulighed for at fiske i farvande henhørende under Republikken Kap Verdes højhedsområde.
            
         
               (2)
            
            
               Aftalen bør godkendes.
            
         
               (3)
            
            
               Der bør fastlægges, hvordan fiskerimulighederne skal fordeles mellem medlemsstaterne —
            
         UDSTEDT FØLGENDE FORORDNING:
   Artikel 1
   Fiskeripartnerskabsaftalen mellem Det Europæiske Fællesskab og Republikken Kap Verde godkendes på Fællesskabets vegne.
   Teksten til aftalen er knyttet til denne forordning.
   Artikel 2
   De fiskerimuligheder, der er fastsat i protokollen til aftalen, fordeles mellem medlemsstaterne således:
   
               Fiskerikategori
            
            
               Fartøjstype
            
            
               Medlemsstat
            
            
               Licenser eller kvote
            
         
               Tunfiskeri
            
            
               Langlinefartøjer med flydeline
            
            
               Spanien
            
            
               41
            
         
               Portugal
            
            
               7
            
         
               Tunfiskeri
            
            
               Notfartøjer med fryseanlæg til tunfiskeri:
            
            
               Spanien
            
            
               12
            
         
               Frankrig
            
            
               13
            
         
               Tunfiskeri
            
            
               Stangfartøjer til tunfiskeri
            
            
               Spanien
            
            
               7
            
         
               Frankrig
            
            
               4
            
         Hvis de fangstmuligheder, der er fastsat i protokollen, ikke udnyttes fuldt ud med licensansøgningerne fra disse medlemsstater, kan Kommissionen tage licensansøgninger fra enhver anden medlemsstat i betragtning.
   Artikel 3
   De medlemsstater, hvis fartøjer fisker i henhold til denne aftale, giver Kommissionen meddelelse om, hvor store mængder af hver bestand de fanger i den kapverdiske fiskerizone, jf. de nærmere bestemmelser i Kommissionens forordning (EF) nr. 500/2001 af 14. marts 2001 om gennemførelsesbestemmelser til Rådets forordning (EØF) nr. 2847/93 vedrørende kontrollen af EF-fiskerfartøjernes fangster i tredjelandes farvande og på åbent hav (2).
   Artikel 4
   Formanden for Rådet bemyndiges til at udpege de(n) person(er), der er bemyndiget til at underskrive aftalen med bindende virkning for Det Europæiske Fællesskab.
   Artikel 5
   Denne forordning træder i kraft på syvendedagen efter offentliggørelsen i Den Europæiske Unions Tidende
       (3).
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. december 2006.
      
         
            På Rådets vegne
         
         J. KORKEAOJA
         
         
            Formand
         
      
   
   
      (1)  Udtalelsen blev afgivet den 30. november 2006 (endnu ikke offentliggjort i EUT).
   
      (2)  EFT L 73 af 15.3.2001, s. 8.
   
      (3)  Datoen for aftalens ikrafttræden vil blive offentliggjort i Den Europæiske Unions Tidende af Generalsekretariatet for Rådet.
   
      
         FISKERIPARTNERSKABSAFTALE
      
      mellem Det Europæiske Fællesskab og Republikken Kap Verde
      DET EUROPÆISKE FÆLLESSKAB, i det følgende benævnt »Fællesskabet«, og
      Republikken Kap Verde, i det følgende benævnt »Kap Verde«,
      i det følgende tilsammen benævnt »parterne«,
      SOM TAGER I BETRAGTNING, at der er et nært samarbejde mellem Fællesskabet og Kap Verde, bl.a. inden for Cotonou-aftalen, og at parterne har et fælles ønske om at udbygge samarbejdet yderligere,
      SOM TAGER HENSYN TIL, at de to parter ønsker at fremme en ansvarlig udnyttelse af deres fiskeressourcer gennem samarbejde,
      SOM TAGER HENSYN TIL De Forenede Nationers havretskonvention,
      SOM ANERKENDER, at Kap Verdes højhedsområde eller jurisdiktion omfatter farvandene ud til 200 sømil fra basislinjerne, jf. De Forenede Nationers havretskonvention,
      SOM ER BESLUTTET PÅ at anvende de afgørelser og henstillinger, som vedtages af Den Internationale Kommission for Bevarelse af Tunfiskebestanden i Atlanterhavet, i det følgende benævnt »ICCAT«,
      SOM ER BEVIDST OM betydningen af principperne i adfærdskodeksen for ansvarligt fiskeri, der blev vedtaget på FAO-konferencen i 1995,
      SOM ER BESLUTTET PÅ i fælles interesse at samarbejde om at skabe et ansvarligt fiskeri for at sikre, at de levende marine ressourcer bevares på lang sigt og udnyttes bæredygtigt,
      SOM ER OVERBEVIST OM, at et sådant samarbejde bør baseres på, at initiativer og foranstaltninger, hvad enten de gennemføres i fællesskab eller unilateralt, skal supplere hinanden, være forenelige med den fastlagte politik og skabe en synergieffekt,
      SOM ER BESLUTTET PÅ med henblik herpå at indlede en dialog om den sektorpolitik for fiskeriet, som Kap Verdes regering har vedtaget, at finde egnede metoder til at sikre, at politikken gennemføres effektivt, og at inddrage erhvervslivet og civilsamfundet i processen,
      SOM ØNSKER at fastsætte nærmere bestemmelser og vilkår for EF-fartøjernes fiskeri i Kap Verdes farvande og for EF-støtten til skabelse af et ansvarligt fiskeri i disse farvande,
      SOM ER FAST BESLUTTET PÅ at skabe et endnu snævrere økonomisk samarbejde inden for fiskeriet og dertil knyttede aktiviteter ved at oprette og udbygge blandede selskaber, hvori der deltager virksomheder fra begge parter,
      ER BLEVET ENIGE OM FØLGENDE:
      Artikel 1
      Formål
      I denne aftale fastlægges der principper, regler og procedurer for:
      
                  —
               
               
                  økonomisk, finansielt, teknisk og videnskabeligt samarbejde inden for fiskeriet med henblik på at skabe et ansvarligt fiskeri i Kap Verdes farvande, så fiskeressourcerne bevares og udnyttes på en bæredygtig måde, og at udvikle Kap Verdes fiskerierhverv
               
            
                  —
               
               
                  EF-fartøjers adgang til Kap Verdes farvande
               
            
                  —
               
               
                  samarbejde om fiskerikontrol i Kap Verdes farvande med henblik på at sikre, at ovennævnte betingelser overholdes, at foranstaltningerne til bevarelse og forvaltning af fiskeressourcerne bliver effektive, og at ulovligt, urapporteret og ureguleret fiskeri bekæmpes
               
            
                  —
               
               
                  partnerskaber mellem virksomheder med henblik på i fælles interesse at udvikle økonomiske aktiviteter inden for fiskeriet og dertil knyttede aktiviteter.
               
            Artikel 2
      Definitioner
      I denne aftale forstås ved:
      
                  a)
               
               
                  »Kap Verdes myndigheder«: Kap Verdes regering
               
            
                  b)
               
               
                  »EF-myndigheder«: Europa-Kommissionen
               
            
                  c)
               
               
                  »Kap Verdes farvande«: de farvande, der fiskerimæssigt hører under Kap Verdes højhedsområde eller jurisdiktion
               
            
                  d)
               
               
                  »fiskerfartøj«: et fartøj, der er udstyret til kommerciel udnyttelse af levende akvatiske ressourcer
               
            
                  e)
               
               
                  »EF-fartøj«: et fiskerfartøj, der fører en EF-medlemsstats flag og er registreret i Fællesskabet
               
            
                  f)
               
               
                  »blandet selskab«: en erhvervsvirksomhed oprettet i Kap Verde af redere eller virksomheder fra de to parter med henblik på at udøve fiskeri eller dertil knyttede aktiviteter
               
            
                  g)
               
               
                  »Den Blandede Komité«: en komité, der består af repræsentanter for Fællesskabet og Kap Verde, og hvis opgaver er nærmere beskrevet i artikel 9 i denne aftale
               
            
                  h)
               
               
                  »omladning«: overførsel på havet eller i havn af en del af eller hele fangsten om bord på et fiskerfartøj til et andet fiskerfartøj
               
            
                  i)
               
               
                  »reder«: enhver for fiskerfartøjet juridisk ansvarlig person, som har kommandoen eller kontrollen over fartøjet
               
            
                  j)
               
               
                  »AVS-sømand«: enhver sømand fra et ikke-europæisk land, der har undertegnet Cotonou-aftalen. En kapverdisk sømand er således en AVS-sømand.
               
            Artikel 3
      Principper og mål for aftalens gennemførelse
      1.   Parterne forpligter sig til at fremme et ansvarligt fiskeri i Kap Verdes farvande efter principperne i FAO's adfærdskodeks for ansvarligt fiskeri og princippet om ikke-diskrimination af de forskellige flåder, der fisker i disse farvande.
      2.   Parterne samarbejder om at overvåge resultaterne af gennemførelsen af en sektorpolitik for fiskeriet, som Kap Verdes regering vedtager, og indleder en politisk dialog om de fornødne reformer. De rådfører sig med hinanden med henblik på at træffe eventuelle foranstaltninger på dette område.
      3.   Parterne samarbejder også om at evaluere foranstaltninger, programmer og aktioner, der gennemføres efter bestemmelserne i denne aftale. Resultaterne af evalueringen analyseres af Den Blandede Komité, jf. artikel 9.
      4.   Parterne forpligter sig til at sørge for, at denne aftale gennemføres efter principperne om god økonomisk og social styring med respekt for fiskebestandenes tilstand.
      5.   Påmønstringen af kapverdiske søfolk og/eller AVS-søfolk på EF-fartøjer sker på basis af Den Internationale Arbejdsorganisations erklæring om grundlæggende principper og rettigheder på arbejdet, som gælder umiddelbart for ansættelseskontrakter og generelle ansættelsesvilkår i den forbindelse. Det drejer sig navnlig om foreningsfrihed, faktisk anerkendelse af arbejdstageres ret til kollektive forhandlinger og ikke-forskelsbehandling, hvad angår beskæftigelse og erhverv.
      Artikel 4
      Videnskabeligt samarbejde
      1.   I aftalens gyldighedsperiode bestræber Fællesskabet og Kap Verde sig for at følge udviklingen i ressourcernes tilstand i Kap Verdes fiskerizone.
      2.   På basis af henstillinger og afgørelser vedtaget af Den Internationale Kommission for Bevarelse af Tunfiskebestanden i Atlanterhavet (ICCAT) og den bedste foreliggende videnskabelige rådgivning rådfører parterne sig med hinanden i Den Blandede Komité, jf. artikel 9, eller i givet fald på et videnskabeligt møde. Kap Verde kan i samråd med Fællesskabet træffe foranstaltninger til bæredygtig forvaltning af fiskeressourcerne.
      3.   Parterne forpligter sig til at rådføre sig med hinanden enten direkte eller gennem internationale organisationer for at sikre forvaltningen og bevarelsen af de biologiske ressourcer i Atlanterhavet og for at samarbejde om den videnskabelige forskning i forbindelse hermed.
      Artikel 5
      EF-fartøjers adgang til fiskeri i Kap Verdes farvande
      1.   Kap Verde forpligter sig til at give EF-fartøjer tilladelse til at fiske i sin fiskerizone, jf. denne aftale, herunder protokollen og bilaget til protokollen.
      2.   Fiskeriet i henhold til denne aftale er undergivet kapverdisk lovgivning. Kap Verdes myndigheder meddeler Fællesskabet enhver ændring af nævnte lovgivning og al anden lovgivning, som måtte have indvirkning på fiskeribestemmelserne.
      3.   Kap Verde er ansvarlig for, at protokollens fiskerikontrolbestemmelser anvendes effektivt. EF-fartøjerne skal samarbejde med de kapverdiske myndigheder, der er ansvarlige for sådan kontrol.
      4.   Fællesskabet forpligter sig til at træffe alle fornødne foranstaltninger til at sikre, at dets fartøjer overholder bestemmelserne i denne aftale og fiskeribestemmelserne for de farvande, der hører under Kap Verdes jurisdiktion.
      Artikel 6
      Licenser
      1.   EF-fartøjer må kun fiske i Kap Verdes fiskerizone, hvis de har fået udstedt fiskerilicens i henhold til denne aftale.
      2.   Proceduren for ansøgning om fiskerilicens for et fartøj, de gældende afgifter og de nærmere bestemmelser for rederens betaling af disse afgifter er fastsat i bilaget til protokollen.
      Artikel 7
      Finansiel modydelse
      1.   Fællesskabet giver Kap Verde en finansiel modydelse, jf. betingelserne i protokollen og bilagene. Den finansielle modydelse beregnes ud fra to forbundne elementer, nemlig:
      
                  a)
               
               
                  EF-fartøjernes adgang til at fiske i Kap Verdes farvande
               
            
                  b)
               
               
                  Fællesskabets finansielle støtte til fremme af et ansvarligt fiskeri og til bæredygtig udnyttelse af fiskeressourcerne i Kap Verdes farvande.
               
            2.   Den del af den finansielle modydelse, der er omhandlet i stk. 1, bestemmes og forvaltes ud fra de mål, som parterne i fællesskab opstiller efter bestemmelserne i protokollen, og som skal nås som led i sektorpolitikken for fiskeriet i Kap Verde, og den årlige og flerårige programmering, som de fastlægger for sektorpolitikkens gennemførelse.
      3.   Den finansielle modydelse fra Fællesskabet betales årligt efter de nærmere bestemmelser i protokollen, jf. dog aftalens og protokollens bestemmelser om eventuel ændring af beløbet på grund af:
      
                  a)
               
               
                  usædvanlige hændelser, bortset fra naturfænomener, der gør det umuligt at fiske i Kap Verdes farvande
               
            
                  b)
               
               
                  begrænsning, på basis af den bedste foreliggende videnskabelige rådgivning og efter fælles aftale, af de fiskerimuligheder, som EF-fartøjerne har fået tildelt, når det af hensyn til forvaltningen af de pågældende bestande skønnes nødvendigt for at bevare ressourcerne og udnytte dem bæredygtigt
               
            
                  c)
               
               
                  udvidelse, på basis af den bedste foreliggende videnskabelige rådgivning og efter fælles aftale, af de fiskerimuligheder, som EF-fartøjerne har fået tildelt, når ressourcernes tilstand tillader det
               
            
                  d)
               
               
                  revurdering af betingelserne for Fællesskabets finansielle støtte til gennemførelse af en sektorpolitik for fiskeriet i Kap Verde, hvis resultaterne af den årlige og flerårige programmering ifølge begge parter berettiger en sådan revurdering
               
            
                  e)
               
               
                  opsigelse af aftalen, jf. artikel 12
               
            
                  f)
               
               
                  suspension af aftalen, jf. artikel 13.
               
            Artikel 8
      Fremme af samarbejdet i erhvervslivet og civilsamfundet
      1.   Parterne tilskynder til økonomisk, videnskabeligt og teknisk samarbejde i fiskerisektoren og dermed forbundne sektorer. De rådfører sig med hinanden for at koordinere eventuelle foranstaltninger i den forbindelse.
      2.   Parterne fremmer udvekslingen af oplysninger om fangstmetoder, fiskeredskaber, opbevaringsmetoder og metoder til industriel forarbejdning af fiskevarer.
      3.   Parterne bestræber sig for at skabe gunstige vilkår for udbygning af forbindelserne mellem parternes virksomheder på det tekniske, økonomiske og handelsmæssige område ved at fremme et gunstigt miljø for udvikling af erhvervsvirksomhed og investeringer.
      4.   Parterne forpligter sig til at iværksætte en handlingsplan for både kapverdiske aktører og EF-aktører for at tilskynde EF-fartøjer til at lande deres fangster lokalt.
      5.   Parterne tilskynder især til, at der oprettes blandede selskaber i fælles interesse under systematisk overholdelse af gældende lovgivning i såvel Kap Verde som Fællesskabet.
      Artikel 9
      Den Blandede Komité
      1.   Der oprettes en blandet komité, der skal overvåge aftalens anvendelse. Den Blandede Komité har til opgave:
      
                  a)
               
               
                  at overvåge gennemførelsen, fortolkningen og anvendelsen af aftalen og navnlig at fastlægge den årlige og flerårige programmering, jf. protokollens artikel 7, stk. 2, og at evaluere dens gennemførelse
               
            
                  b)
               
               
                  at sikre den nødvendige kontakt i fiskerispørgsmål af fælles interesse
               
            
                  c)
               
               
                  at fungere som et forum for mindelig bilæggelse af tvister, som fortolkningen eller anvendelsen af aftalen måtte give anledning til
               
            
                  d)
               
               
                  eventuelt at tage fiskerimulighederne og dermed størrelsen af den finansielle modydelse op til fornyet overvejelse
               
            
                  e)
               
               
                  at udføre eventuelle andre opgaver, som parterne måtte aftale.
               
            2.   Den Blandede Komité holder møde mindst én gang om året skiftevis i Kap Verde og i Fællesskabet under formandskab af den part, der holder mødet. Den træder ekstraordinært sammen på anmodning af en af parterne.
      Artikel 10
      Geografisk anvendelsesområde
      Denne aftale gælder dels for de områder, hvor traktaten om oprettelse af Det Europæiske Fællesskab anvendes, på de betingelser, der er fastlagt i traktaten, dels for Kap Verdes område.
      Artikel 11
      Gyldighedsperiode
      Denne aftale gælder i 5 år fra ikrafttrædelsesdatoen. Den fornyes automatisk i yderligere perioder på 5 år, medmindre den opsiges i overensstemmelse med artikel 12.
      Artikel 12
      Opsigelse
      1.   Aftalen kan opsiges af en af en af parterne, hvis der indtræffer usædvanlige hændelser såsom f.eks. nedfiskning af de pågældende bestande, ufuldstændig udnyttelse af de fiskerimuligheder, som EF-fartøjerne har fået tildelt, eller manglende overholdelse af parternes forpligtelse til at bekæmpe ulovligt, urapporteret og ureguleret fiskeri.
      2.   Den part, der ønsker at opsige aftalen, skal mindst seks måneder inden udløbet af den oprindelige gyldighedsperiode eller hver yderligere gyldighedsperiode skriftligt meddele den anden part, at den agter at opsige aftalen.
      3.   Efter meddelelsen om opsigelse som omhandlet i stk. 2 skal parterne holde samråd.
      4.   Den finansielle modydelse omhandlet i artikel 7 for det år, hvor opsigelsen træder i kraft, nedsættes forholdsmæssigt og pro rata temporis.
      Artikel 13
      Suspension
      1.   Aftalen kan på en parts initiativ suspenderes i tilfælde af alvorlig uenighed om anvendelsen af dens bestemmelser. Den part, der ønsker at suspendere aftalen, skal senest tre måneder inden datoen for suspensionens ikrafttræden skriftligt meddele den anden part, at den agter at suspendere aftalen. Efter modtagelsen af en sådan meddelelse skal parterne holde samråd med henblik på at løse deres tvist i mindelighed.
      2.   Den finansielle modydelse omhandlet i artikel 7 nedsættes forholdsmæssigt og pro rata temporis efter suspensionens længde.
      Artikel 14
      Protokol og bilag
      Protokollen og bilaget udgør en integrerende del af denne aftale.
      Artikel 15
      Gældende national lovgivning
      EF-fiskerfartøjernes fiskeri i Kap Verdes farvande er undergivet gældende kapverdisk lovgivning, medmindre andet er bestemt i aftalen, i protokollen og dens bilag eller i tillæggene til bilaget.
      Artikel 16
      Ophævelse
      Denne aftale ophæver og erstatter fra ikrafttrædelsesdatoen aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde, der trådte i kraft den 24. juli 1990.
      Artikel 17
      Ikrafttræden
      Denne aftale, der er udfærdiget i to eksemplarer på dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, slovakisk, slovensk, spansk, svensk, tjekkisk, tysk og ungarsk, og hvor hver tekst har samme gyldighed, træder i kraft på den dato, hvor parterne giver hinanden meddelelse om, at de nødvendige procedurer i forbindelse med vedtagelsen er afsluttet.
      
         
            PROTOKOL
         
         om fastsættelse for perioden 1. september 2006-31. august 2011 af de fiskerimuligheder og den finansielle modydelse, der er fastsat i fiskeripartnerskabsaftalen mellem Det Europæiske Fællesskab og Republikken Kap Verde om fiskeri ud for Kap Verde
         Artikel 1
         Anvendelsesperiode og fiskerimuligheder
         1.   Fiskerimulighederne i henhold til aftalens artikel 5 fastsættes for en periode på 5 år fra den 1. september 2006 således:
         Stærkt vandrende arter (arter opført i bilag 1 til FN's havretskonvention af 1982)
         
                     —
                  
                  
                     notfartøjer med fryseanlæg til tunfiskeri: 25 fartøjer
                  
               
                     —
                  
                  
                     stangfartøjer til tunfiskeri: 11 fartøjer
                  
               
                     —
                  
                  
                     langlinefartøjer med flydeline: 48 fartøjer.
                  
               2.   Stk. 1 anvendes, jf. dog denne protokols artikel 4 og 5.
         3.   Fiskerfartøjer, der fører en EF-medlemsstats flag, må kun fiske i Kap Verdes fiskerizone, hvis de har en fiskerilicens, der er udstedt i henhold til denne protokol og efter reglerne i bilaget til denne protokol.
         Artikel 2
         Finansiel modydelse — Betalingsbetingelser
         1.   Den finansielle modydelse omhandlet i aftalens artikel 7 består for perioden i artikel 1 dels af et årligt beløb på 325 000 EUR svarende til en referencemængde på 5 000 t pr. år, dels af et specifikt beløb på 60 000 EUR pr. år, der skal anvendes til at støtte gennemførelsen af initiativer som led i sektorpolitikken for fiskeriet i Kap Verde. Dette specifikke beløb er en integrerende del af den finansielle modydelse, der er fastsat i aftalens artikel 7.
         2.   Stk. 1 anvendes, jf. dog denne protokols artikel 4, 5 og 7.
         3.   De to beløb i stk. 1, som tilsammen udgør 385 000 EUR, er, hvad Fællesskabet årligt skal betale i protokollens gyldighedsperiode.
         4.   Hvis EF-fartøjernes samlede fangster i de kapverdiske farvande overstiger 5 000 t pr. år, forhøjes de 325 000 EUR af den finansielle modydelse med 65 EUR pr. ton yderligere fangst. Det samlede årlige beløb, som Fællesskabet skal betale, kan dog ikke overstige det dobbelte af beløbet i stk. 1 (650 000 EUR). Hvis EF-fartøjernes fangster overstiger den mængde, der svarer til det dobbelte af det samlede årlige beløb, skal det skyldige beløb for mængden derudover betales det følgende år.
         5.   Den finansielle modydelse omhandlet i stk. 1 betales senest den 30. november 2006 for det første år og senest den 30. juni 2007, 2008, 2009 og 2010 for de følgende år.
         6.   Kap Verdes myndigheder har enekompetence med hensyn til anvendelsen af den finansielle modydelse, jf. dog artikel 6.
         7.   Det finansielle modydelse indbetales på en særskilt konto, som statskassen opretter ved et pengeinstitut, der anvises af Kap Verdes myndigheder.
         Artikel 3
         Samarbejde om ansvarligt fiskeri — Videnskabeligt møde
         1.   De to parter forpligter sig til at fremme et ansvarligt fiskeri i Kap Verdes farvande efter principperne i FAO's adfærdskodeks for ansvarligt fiskeri og princippet om ikke-diskrimination af de forskellige flåder, der fisker i disse farvande.
         2.   I protokollens gyldighedsperiode bestræber Fællesskabet og Kap Verdes myndigheder sig for at følge udviklingen i ressourcernes tilstand i Kap Verdes fiskerizone.
         3.   Efter aftalens artikel 4 rådfører parterne sig, på basis af henstillinger og afgørelser vedtaget af Den Internationale Kommission for Bevarelse af Tunfiskebestanden i Atlanterhavet (ICCAT) og den bedste foreliggende videnskabelige rådgivning, med hinanden i Den Blandede Komité, jf. aftalens artikel 9, eller eventuelt efter et videnskabeligt møde. Kap Verde kan i samråd med Fællesskabet træffe foranstaltninger, der skal sikre bæredygtig forvaltning af fiskeressourcerne, og som berører EF-fartøjernes fiskeri.
         Artikel 4
         Fælles aftale om revision af fiskerimuligheder
         1.   Fiskerimulighederne i artikel 1 kan efter fælles aftale udvides, hvis en sådan udvidelse ifølge konklusionerne fra det videnskabelige møde, der er omhandlet i artikel 3, stk. 3, ikke er til hinder for en bæredygtig udnyttelse af Kap Verdes fiskeressourcer. I så fald forhøjes den finansielle modydelse i artikel 2, stk. 1, forholdsmæssigt og pro rata temporis. Fællesskabets samlede finansielle modydelse kan dog højst udgøre det dobbelte af beløbet i artikel 2, stk. 1. Hvis EF-fartøjernes fangster overstiger det dobbelte af den mængde, der svarer til det samlede årlige reviderede beløb, skal det skyldige beløb for mængden derudover betales det følgende år.
         2.   Hvis parterne til gengæld bliver enige om at træffe foranstaltninger, der medfører, at fiskerimulighederne i artikel 1 begrænses, nedsættes den finansielle modydelse forholdsmæssigt og pro rata temporis.
         3.   Fordelingen af fiskerimuligheder mellem de forskellige fartøjskategorier kan ligeledes revideres efter aftale mellem parterne og under overholdelse af eventuelle henstillinger fra det videnskabelige møde, der er omhandlet i artikel 3, om forvaltning af de bestande, der ville kunne blive berørt at en sådan omfordeling. Parterne aftaler en passende justering af den finansielle modydelse, hvis omfordelingen gør det berettiget.
         Artikel 5
         Nye fiskerimuligheder
         1.   Hvis EF-fartøjerne er interesseret i fiskeri, der ikke er omhandlet i artikel 1, rådfører parterne sig med hinanden, inden Kap Verdes myndigheder eventuelt giver tilladelse til sådant fiskeri. Parterne aftaler i givet fald betingelserne for de nye fiskerimuligheder og ændrer om nødvendigt protokollen og dens bilag.
         2.   Parterne bør fremme forsøgsfiskeri, navnlig fiskeri efter dybhavsarterne i Kap Verdes farvande. Med henblik herpå rådfører de sig med hinanden, hvis en af parterne ønsker det, og træffer i hvert enkelt tilfælde beslutning om, hvilke arter forsøgsfiskeriet skal omfatte, og hvilke betingelser og andre parametre der skal gælde.
         Parterne udøver forsøgsfiskeriet efter parametre, som eventuelt fastsættes af de to parter i en administrativ bestemmelse. Tilladelser til forsøgsfiskeri bør højst gælde i 6 måneder.
         Hvis parterne konkluderer, at forsøgsfiskeriet har givet positive resultater, kan Kap Verdes regering tildele EF-flåden fiskerimuligheder for de nye arter indtil udløbet af denne protokol. I så fald forhøjes den finansielle modydelse omhandlet i protokollens artikel 2, stk. 1.
         Artikel 6
         Suspension og revision af den finansielle modydelse som følge af force majeure
         1.   Hvis unormale hændelser, bortset fra naturfænomener, gør det umuligt at fiske i Kap Verdes eksklusive økonomiske zone (EEZ), kan Fællesskabet suspendere betalingen af den finansielle modydelse omhandlet i artikel 2, stk. 1, efter at de to parter har holdt samråd senest to måneder efter, at den ene part har anmodet herom, og forudsat at Fællesskabet har betalt ethvert beløb, det måtte skylde på suspensionstidspunktet.
         2.   Betalingen af den finansielle modydelse genoptages, så snart parterne efter et samråd beslutter, at de omstændigheder, der gjorde, at fiskeriet måtte indstilles, ikke længere består, og at situationen igen tillader fiskeri.
         3.   Gyldigheden af de licenser, som EF-fartøjerne har fået udstedt efter aftalens artikel 6, forlænges med en periode svarende til suspensionsperioden.
         Artikel 7
         Fremme af ansvarligt fiskeri i Kap Verdes farvande
         1.   Firs procent (80 %) af den samlede finansielle modydelse fastsat i artikel 2 skal anvendes til hvert år at støtte gennemførelsen af initiativer til fremme af et bæredygtigt og ansvarligt fiskeri som led i den sektorpolitik for fiskeriet, som den kapverdiske regering udformer.
         Kap Verdes forvaltning af det pågældende beløb baseres på, at de to parter i fællesskab opstiller mål og fastlægger den årlige og flerårige programmering i forbindelse hermed.
         2.   Med henblik på gennemførelsen af bestemmelserne i stk. 1 aftaler parterne i Den Blandede Komité, jf. aftalens artikel 9, senest tre måneder efter protokollens ikrafttræden et flerårigt sektorprogram og gennemførelsesbestemmelser hertil, herunder bl.a.:
         
                     a)
                  
                  
                     årlige og flerårige retningslinjer for, hvordan den procentdel af den finansielle modydelse omhandlet i stk. 1 og de specifikke beløb til de initiativer, der skal gennemføres i 2007, vil blive anvendt
                  
               
                     b)
                  
                  
                     de årlige og flerårige mål, der skal nås, for på sigt at skabe et bæredygtigt og ansvarligt fiskeri under hensyntagen til prioriteringen i Kap Verdes nationale fiskeripolitik eller andre politikker, der hænger sammen med eller har indvirkning på etableringen af et ansvarligt og bæredygtigt fiskeri
                  
               
                     c)
                  
                  
                     nødvendige kriterier og procedurer for årlig evaluering af resultaterne.
                  
               3.   Enhver foreslået ændring af det flerårige sektorprogram eller af anvendelsen af de specifikke beløb til de initiativer, der skal gennemføres i 2007, skal godkendes af de to parter i Den Blandede Komité.
         4.   Kap Verde beslutter hvert år, hvordan beløbet svarende til den procentdel, der er omhandlet i stk. 1, skal anvendes til gennemførelsen af det flerårige program. For det første år af protokollens gyldighedsperiode skal Fællesskabet underrettes om, hvordan beløbet anvendes, så snart det flerårige sektorprogram er godkendt i Den Blandede Komité. For hvert af de følgende år skal Fællesskabet underrettes om, hvordan beløbet anvendes, senest den 1. maj i det foregående protokolår.
         5.   Hvis den årlige evaluering af resultaterne af gennemførelsen af det flerårige sektorprogram berettiger det, kan Fællesskabet anmode om, at den finansielle modydelse, der er omhandlet i denne protokols artikel 2, stk. 1, justeres for at bringe de faktiske midler, der er afsat til gennemførelse af programmet, i tråd med resultaterne.
         Artikel 8
         Tvister — Suspension af protokollens anvendelse
         1.   Ved enhver tvist mellem parterne om fortolkningen af protokollens bestemmelser og anvendelse holder parterne samråd i Den Blandede Komité, jf. aftalens artikel 9, som om nødvendigt indkaldes til ekstraordinært møde.
         2.   Protokollens anvendelse kan suspenderes af en af parterne, hvis tvisten mellem de to parter betragtes som alvorlig, og hvis samrådet i Den Blandede Komité, jf. stk. 1, ikke har gjort det muligt at finde en mindelig løsning, jf. dog artikel 9.
         3.   For at protokollens anvendelse kan suspenderes, skal den part, der ønsker en sådan suspension, meddele dette skriftligt senest tre måneder inden datoen for suspensionens ikrafttræden.
         4.   I tilfælde af suspension fortsætter parterne med at holde samråd for at finde en mindelig løsning på deres tvist. Når en sådan løsning er fundet, anvendes protokollen på ny, og den finansielle modydelse nedsættes forholdsmæssigt og pro rata temporis efter, hvor længe protokollens anvendelse har været suspenderet.
         Artikel 9
         Suspension af protokollens anvendelse på grund af udebleven betaling
         Hvis Fællesskabet ikke betaler som fastsat i artikel 2, kan protokollens anvendelse suspenderes på følgende betingelser, jf. dog artikel 6:
         
                     a)
                  
                  
                     Kap Verdes kompetente myndigheder sender Europa-Kommissionen en meddelelse om udebleven betaling. Europa-Kommissionen foretager den fornødne kontrol og betaler i givet fald det skyldige beløb senest 60 arbejdsdage efter datoen for modtagelse af meddelelsen.
                  
               
                     b)
                  
                  
                     Hvis der inden for den frist, der er fastsat i denne protokols artikel 2, stk. 5, ikke er betalt eller givet behørig begrundelse for den udeblevne betaling, kan Kap Verdes kompetente myndigheder suspendere protokollens anvendelse. De underretter straks Europa-Kommissionen herom.
                  
               
                     c)
                  
                  
                     Protokollen anvendes på ny, så snart betaling har fundet sted.
                  
               Artikel 10
         Gældende national lovgivning
         EF-fiskerfartøjernes fiskeri i Kap Verdes farvande i henhold til denne protokol er undergivet gældende kapverdisk lovgivning, medmindre andet er fastsat i aftalen, i protokollen og dens bilag eller i tillæggene til bilaget.
         Artikel 11
         Revisionsklausul
         Parterne kan revidere bestemmelserne i protokollen og i bilaget og dets tillæg og i givet fald foretage ændringer midtvejs i protokollens gyldighedsperiode.
         Artikel 12
         Ophævelse
         Bilaget til aftalen mellem Det Europæiske Økonomiske Fællesskab og Republikken Kap Verde om fiskeri ud for Kap Verde ophæves og erstattes af bilaget til denne protokol.
         Artikel 13
         Ikrafttræden
         1.   Denne protokol og dens bilag træder i kraft på den dato, hvor parterne meddeler hinanden, at de i den forbindelse nødvendige procedurer er afsluttet.
         2.   De anvendes fra den 1. september 2006.
         
            BILAG
            BETINGELSER FOR EF-FARTØJERS FISKERI I KAP VERDES FISKERIZONE
            KAPITEL I
            BESTEMMELSER FOR ANSØGNING OM OG UDSTEDELSE AF LICENSER
            Afsnit 1
            Udstedelse af licenser
            
                        1.
                     
                     
                        Kun EF-fartøjer, der opfylder visse betingelser, kan få udstedt licens til fiskeri i Kap Verdes fiskerizone i henhold til protokollen om fastsættelse for perioden 1. september 2006-31. august 2011 af de fiskerimuligheder og den finansielle modydelse, der er omhandlet i aftalen mellem Det Europæiske Fællesskab og Republikken Kap Verde om fiskeri ud for Kap Verde.
                     
                  
                        2.
                     
                     
                        For at et fartøj kan fiske i Kap Verde, må rederen, fartøjsføreren og selve fartøjet ikke have forbud mod at fiske der. De må ikke have noget mellemværende med Kap Verdes myndigheder, dvs. de skal have opfyldt alle tidligere indgåede forpligtelser i forbindelse med deres fiskeri i Kap Verde i henhold til fiskeriaftaler indgået med Fællesskabet.
                     
                  
                        3.
                     
                     
                        Ethvert EF-fartøj, for hvilket der ansøges om fiskerilicens, skal have en repræsentant med bopæl i Kap Verde. Denne repræsentants navn og adresse anføres i licensansøgningen. Ethvert EF-fartøj, for hvilket der ansøges om fiskerilicens, og som planlægger at lande eller omlade fangster i kapverdisk havn, skal have en repræsentant med bopæl i Kap Verde.
                     
                  
                        4.
                     
                     
                        Fællesskabets kompetente myndigheder indgiver senest 15 dage før datoen for den ønskede gyldighedsperiodes begyndelse en ansøgning for hvert fartøj, der ønsker at fiske i henhold til aftalen, til Kap Verdes ministerium med ansvar for fiskeri.
                     
                  
                        5.
                     
                     
                        Ansøgninger indgives til ministeriet med ansvar for fiskeri på en formular som vist i tillæg I.
                     
                  
                        6.
                     
                     
                        Sammen med hver licensansøgning indgives følgende dokumenter:
                        
                                    —
                                 
                                 
                                    bevis for betaling af afgiften for licensens gyldighedsperiode
                                 
                              
                                    —
                                 
                                 
                                    ved første ansøgning under denne protokol, et nyt farvefoto, der viser fartøjet fra siden, som det ser ud på det pågældende tidspunkt (mindst 15 × 10 cm)
                                 
                              
                                    —
                                 
                                 
                                    enhver anden form for dokument eller attest, der kræves efter de specifikke bestemmelser for de forskellige fartøjstyper, jf. denne protokol.
                                 
                              
                  
                        7.
                     
                     
                        Afgiften indbetales på en konto anvist af Kap Verdes myndigheder, jf. protokollens artikel 2, stk. 6.
                     
                  
                        8.
                     
                     
                        Afgiften inkluderer alle nationale og lokale skatter og afgifter. Afgiften er eksklusiv havne- og omladningsafgifter samt udgifter til serviceydelser.
                     
                  
                        9.
                     
                     
                        Licenserne for alle fartøjer udstedes af Kap Verdes ministerium med ansvar for fiskeri til rederne eller deres repræsentanter via Europa-Kommissionens delegation i Kap Verde senest 15 dage efter, at ministeriet har modtaget al dokumentation omhandlet i punkt 6.
                     
                  
                        10.
                     
                     
                        Hvis Europa-Kommissionens delegation ikke har åbent på det tidspunkt, hvor licensen underskrives, kan licensen i givet fald sendes direkte til fartøjets repræsentant med kopi til delegationen.
                     
                  
                        11.
                     
                     
                        Licensen udstedes i et givet fartøjs navn og kan ikke overdrages.
                     
                  
                        12.
                     
                     
                        I tilfælde af påvist force majeure kan et fartøjs licens på anmodning af Fællesskabet dog erstattes med en ny licens til et andet fartøj af samme kategori, uden at der skal betales afgift på ny. I så fald indgår de to fartøjers samlede fangster i beregningen af, om der eventuelt skal betales mere i afgift.
                     
                  
                        13.
                     
                     
                        For så vidt angår det fartøj, der skal erstattes, indgiver rederen eller dennes repræsentant den annullerede licens til Kap Verdes ministerium med ansvar for fiskeri via Europa-Kommissionens delegation.
                     
                  
                        14.
                     
                     
                        Den nye licens får virkning fra den dato, hvor rederen indgiver den annullerede licens til Kap Verdes ministerium med ansvar for fiskeri. Europa-Kommissionens delegation i Kap Verde skal underrettes om licensoverdragelsen.
                     
                  
                        15.
                     
                     
                        Licensen skal altid medføres om bord. Dog bliver fartøjet fra det tidspunkt, hvor Europa-Kommissionens meddeler Kap Verdes myndigheder, at forskuddet er betalt, opført på en liste over fartøjer, der har lov til at fiske, og denne liste meddeles Kap Verdes myndigheder med ansvar for fiskerikontrol. I afventning af den egentlige licens kan der rekvireres en kopi af nævnte liste pr. fax, og denne kopi skal medføres om bord.
                     
                  Afsnit 2
            Licensbetingelser — Afgift Og Forskud
            
                        1.
                     
                     
                        Licenserne gælder ét år. De kan fornyes.
                     
                  
                        2.
                     
                     
                        Afgiften pr. ton fangst i Kap Verdes fiskerizone er fastsat til 35 EUR for notfartøjer til tunfiskeri og fartøjer med flydeline og til 25 EUR for stangfartøjer til tunfiskeri.
                     
                  
                        3.
                     
                     
                        Licenserne udstedes efter indbetaling til de kompetente nationale myndigheder af følgende standardbeløb:
                        
                                    —
                                 
                                 
                                    3 950 EUR pr. notfartøj til tunfiskeri (hvoraf 100 EUR går til finansiering af observatørprogrammet) svarende til afgiften for en årlig fangst på 110 t stærkt vandrende arter og beslægtede arter
                                 
                              
                                    —
                                 
                                 
                                    2 900 EUR pr. langlinefartøj med flydeline (hvoraf 100 EUR går til finansiering af observatørprogrammet) svarende til afgiften for en årlig fangst på 80 t stærkt vandrende arter og beslægtede arter
                                 
                              
                                    —
                                 
                                 
                                    500 EUR pr. stangfartøj til tunfiskeri (hvoraf 100 EUR går til finansiering af observatørprogrammet) svarende til afgiften for en årlig fangst på 16 t stærkt vandrende arter og beslægtede arter.
                                 
                              
                  
                        4.
                     
                     
                        Europa-Kommissionen udarbejder senest den 31. juli i år n+1 en endelig opgørelse over, hvor meget der skal betales i afgift for år n, på grundlag af redernes fangstopgørelser som bekræftet af de videnskabelige institutter i medlemsstaterne, som det påhviler at kontrollere fangstdataene, såsom IRD (Institut de Recherche pour le Développement), IEO (Instituto Español de Oceanografia), IPIMAR (Instituto de Investigação das Pescas e do Mar) og INDP (Instituto Nacional de Desenvolvimento das Pescas du Cap Vert), via Europa-Kommissionens delegation.
                     
                  
                        5.
                     
                     
                        Opgørelsen meddeles Kap Verdes ministerium med ansvar for fiskeri og rederne samtidigt til kontrol og godkendelse. Kap Verdes myndigheder kan med velunderbyggede argumenter senest 30 dage efter meddelelsen rejse indvendinger mod opgørelsen. I tilfælde af uenighed forelægges sagen for Den Blandede Komité. Hvis der inden for den fastsatte frist ikke er rejst indvendinger, godkendes opgørelsen.
                     
                  
                        6.
                     
                     
                        Rederne indbetaler eventuelt skyldige ekstrabeløb til Kap Verdes kompetente myndigheder senest den 30. september året efter på den konto, der er omhandlet i afsnit 1, punkt 7, i dette kapitel.
                     
                  
                        7.
                     
                     
                        Hvis den endelige opgørelse giver et beløb, der er lavere end forskuddet omhandlet i dette afsnits punkt 3, får rederen dog ikke det overskydende beløb tilbagebetalt.
                     
                  KAPITEL II
            FISKERIZONER
            
                        1.
                     
                     
                        EF-fartøjer kan fiske i følgende zoner:
                        
                                    —
                                 
                                 
                                    uden for 12 sømil fra basislinjerne.
                                 
                              
                  KAPITEL III
            FANGSTRAPPORTERING
            
                        1.
                     
                     
                        Ved anvendelsen af dette bilag forstås ved varigheden af et EF-fartøjs fangstrejse:
                        
                                    —
                                 
                                 
                                    perioden mellem indsejling i og udsejling af Kap Verdes fiskerizone eller
                                 
                              
                                    —
                                 
                                 
                                    perioden mellem indsejling i Kap Verdes fiskerizone og omladning eller
                                 
                              
                                    —
                                 
                                 
                                    perioden mellem indsejling i Kap Verdes fiskerizone og landing i Kap Verde.
                                 
                              
                  
                        2.
                     
                     
                        Alle fartøjer, der har lov til at fiske i Kap Verdes farvande i henhold til aftalen, skal rapportere deres fangster til Kap Verdes ministerium med ansvar for fiskeri, så myndighederne kan kontrollere fangstmængderne, som valideres af de kompetente videnskabelige institutter efter proceduren i kapitel I, afsnit 2, punkt 4, i dette bilag. Der gælder følgende nærmere bestemmelser for rapportering af fangster:
                        
                                    2.1.
                                 
                                 
                                    I licensgyldighedsperioden på ét år, jf. kapitel I, afsnit 2, punkt 1, i dette bilag, anføres det i fangstopgørelserne, hvilke fangster fartøjet har taget på hver fangstrejse. De originale fangstopgørelser i papirudgave sendes til Kap Verdes ministerium med ansvar for fiskeri senest 30 dage efter afslutningen af den sidste fangstrejse i den pågældende periode. Samtidig sendes der elektronisk eller pr. fax kopier til flagmedlemsstaten og Kap Verdes ministerium med ansvar for fiskeri.
                                 
                              
                                    2.2.
                                 
                                 
                                    Fartøjer registrerer deres fangster i en logbogsformular som vist i tillæg 2. For de perioder, hvor fartøjet ikke har befundet sig i Kap Verdes farvande, anfører fartøjsføreren i logbogen »Uden for Kap Verdes EEZ«.
                                 
                              
                                    2.3.
                                 
                                 
                                    Formularerne skal udfyldes læseligt med blokbogstaver og underskrives af fartøjsføreren eller dennes repræsentant.
                                 
                              
                  
                        3.
                     
                     
                        Hvis bestemmelserne i dette kapitel ikke overholdes, forbeholder Kap Verdes regering sig ret til at suspendere det pågældende fartøjs licens, indtil formaliteterne er bragt i orden, og til at idømme det pågældende fartøjs reder sanktioner efter gældende kapverdisk lovgivning. Flagmedlemsstaten og Europa-Kommissionen underrettes herom.
                     
                  KAPITEL IV
            LANDING
            De to parter samarbejder om at forbedre omladnings- og landingsmulighederne i de kapverdiske havne.
            1.   Landinger:
            
                         
                     
                     
                        For EF-tunfiskerfartøjer, der frivilligt lander i kapverdisk havn, nedsættes afgiften i kapitel I, afsnit 2, punkt 2, i dette bilag med 5 EUR pr. ton landet mængde.
                     
                  
                         
                     
                     
                        Der gives en yderligere nedsættelse på 5 EUR, hvis fiskevarerne afsættes til en forarbejdningsvirksomhed i Kap Verde.
                     
                  
                         
                     
                     
                        Denne ordning, der gælder for alle EF-fartøjer for højst 50 % af den endelige fangstopgørelse (jf. kapitel III i dette bilag), anvendes fra det første år af denne protokols gyldighedsperiode.
                     
                  2.   De nærmere bestemmelser for kontrol af de landede eller omladede mængder fastsættes på det første møde i Den Blandede Komité.
            3.   Evaluering:
            De finansielle incitamenter og den maksimale procentdel af den endelige fangstopgørelse justeres i Den Blandede Komité efter den socioøkonomiske virkning af landingerne i det pågældende år.
            KAPITEL V
            PÅMØNSTRING AF SØFOLK
            
                        1.
                     
                     
                        Med hensyn til tunfiskerfartøjer og langlinefartøjer med flydeline, skal rederne påmønstre AVS-statsborgere, herunder kapverdiske statsborgere, på følgende betingelser og inden for følgende grænser:
                        
                                    —
                                 
                                 
                                    flåden af notfartøjer til tunfiskeri skal påmønstre mindst seks AVS-søfolk i tunfangstsæsonen i Kap Verdes fiskerizone
                                 
                              
                                    —
                                 
                                 
                                    flåden af stangfartøjer til tunfiskeri skal påmønstre mindst tre AVS-søfolk i tunfangstsæsonen i Kap Verdes fiskerizone
                                 
                              
                                    —
                                 
                                 
                                    flåden af langlinefartøjer med flydeline skal påmønstre mindst fire AVS-søfolk i tunfangstsæsonen i Kap Verdes fiskerizone.
                                 
                              
                  
                        2.
                     
                     
                        Rederne bestræber sig for at påmønstre yderligere kapverdiske søfolk.
                     
                  
                        3.
                     
                     
                        Rederne vælger på lister over søfolk opstillet af de kompetente myndigheder i de pågældende AVS-lande, herunder Kap Verde, frit, hvilke søfolk de ønsker at påmønstre.
                     
                  
                        4.
                     
                     
                        Når der indgås kontrakter med kapverdiske statsborgere, jf. dette kapitels punkt 1, meddeler rederen eller dennes repræsentant Kap Verdes kompetente myndigheder navnene på de kapverdiske søfolk, der er påmønstret det pågældende fartøj, og bekræfter, at de er opført på besætningslisten.
                     
                  
                        5.
                     
                     
                        Den Internationale Arbejdsorganisations (ILO) erklæring om grundlæggende principper og rettigheder i forbindelse med arbejdet gælder automatisk for søfolk påmønstret EF-fartøjer. Det drejer sig navnlig om foreningsfrihed, faktisk anerkendelse af arbejdstageres ret til kollektive forhandlinger og ikke-forskelsbehandling, hvad angår beskæftigelse og erhverv.
                     
                  
                        6.
                     
                     
                        De kapverdiske søfolks ansættelseskontrakter, jf. punkt 1, som de underskrivende parter får en kopi af, indgås mellem redernes repræsentant(er) på den ene side og søfolkene og/eller deres fagforeninger eller disses repræsentanter på den anden side i samråd med Kap Verdes søfartsmyndigheder. Disse kontrakter skal sikre, at søfolkene er medlem den socialsikringsordning, de hører ind under, og som omfatter livsforsikring, sygeforsikring og ulykkesforsikring.
                     
                  
                        7.
                     
                     
                        Søfolkenes hyre betales af rederne. Den aftales mellem rederne eller disses repræsentanter og myndighederne i det pågældende AVS-land, inden licenserne udstedes. De lokale søfolks lønvilkår må ikke være dårligere end dem, der gælder for kapverdiske besætningsmedlemmer, og under ingen omstændigheder dårligere end ILO-normerne.
                     
                  
                        8.
                     
                     
                        Enhver sømand, der er påmønstret et EF-fartøj, skal melde sig hos føreren af det udpegede fartøj dagen før den foreslåede påmønstringsdato. Møder sømanden ikke frem på den dato og det tidspunkt, der er fastsat for påmønstring, fritages rederen automatisk for forpligtelsen til at påmønstre den pågældende sømand.
                     
                  
                        9.
                     
                     
                        Hvis de pågældende EF-fartøjers redere af andre grunde end den, der er nævnt i foregående punkt, undlader at påmønstre lokale søfolk, skal rederne for hver dag, fangstrejsen i de det pågældende AVS-lands farvande varer, betale et standardbeløb på 20 USD pr. dag. Betalingsfristen er som fastsat i kapitel I, afsnit 2, punkt 6, i dette bilag.
                     
                  
                        10.
                     
                     
                        Beløbet anvendes til uddannelse af lokale havfiskere og indbetales på en konto anvist af myndighederne i det pågældende AVS-land.
                     
                  KAPITEL VI
            TEKNISKE FORANSTALTNINGER
            EF-fiskerfartøjerne skal være i overensstemmelse med de foranstaltninger og henstillinger, som ICCAT har vedtaget for regionen med hensyn til fiskeredskaber, fiskeredskabernes tekniske specifikationer og alle andre tekniske foranstaltninger gældende for fartøjernes fiskeri.
            KAPITEL VII
            OBSERVATØRER
            1.   Fartøjer, der har lov til at fiske i Kap Verdes farvande i henhold til aftalen, skal tage observatører udpeget af den kompetente regionale fiskeriorganisation (RFO) om bord på følgende vilkår:
            1.1.   EF-fartøjerne skal på anmodning af RFO'en tage en observatør om bord, der udpeges af RFO'en, og som har til opgave at kontrollere fangsterne i Kap Verdes farvande.
            1.2.   RFO'en opstiller en liste over de fartøjer, der skal tage en observatør om bord, og en liste over de observatører, der er udpeget til at skulle om bord på fartøjerne. Disse lister skal holdes ajour. De meddeles Europa-Kommissionen, så snart de er opstillet, og derpå hver tredje måned, hvis de er blevet ajourført.
            1.3.   Den kompetente RFO meddeler de pågældende redere eller deres repræsentanter navnet på den observatør, der er udpeget til at skulle om bord på fartøjet, samtidig med udstedelsen af licensen eller senest 15 dage inden den fastsatte dato for observatørens ombordtagning.
            2.   Observatøren skal forblive om bord på en hel fangstrejse. På udtrykkelig anmodning af den kompetente RFO kan en observatørs ophold om bord dog spredes over flere fangstrejser alt efter den gennemsnitlige varighed af et givet fartøjs fangstrejser. En sådan anmodning skal fremsættes af den kompetente RFO samtidig med at den meddeler navnet på den observatør, der er udpeget til at skulle tages om bord på det pågældende fartøj.
            3.   Betingelserne for observatørens ombordtagning aftales mellem rederen eller dennes repræsentant og den kompetente RFO.
            4.   Observatøren tages om bord i den havn, som rederen har udpeget, ved indledningen af den første fangstrejse i Kap Verdes fiskerizone, efter at listen over udpegede fartøjer er blevet meddelt.
            5.   De berørte redere meddeler inden to uger og senest ti dage i forvejen, på hvilken dato og i hvilken havn i underområdet observatøren tages om bord.
            6.   Tages observatøren om bord i et land uden for underområdet, afholder rederen hans rejseudgifter. Hvis et fartøj med en regional observatør om bord forlader den regionale fiskerizone, træffes alle fornødne foranstaltninger til at sikre, at observatøren for reders regning kommer tilbage så hurtigt som muligt.
            7.   Hvis observatøren ikke er på det aftalte ombordtagningssted senest 12 timer efter det aftalte tidspunkt, fritages rederen automatisk for forpligtelsen til at tage den pågældende observatør om bord.
            8.   Observatøren behandles om bord som officer. Observatøren har til opgave:
            
                        8.1.
                     
                     
                        at observere fartøjernes fiskeri
                     
                  
                        8.2.
                     
                     
                        at kontrollere de fiskende fartøjers position
                     
                  
                        8.3.
                     
                     
                        at udtage biologiske prøver som led i videnskabelige programmer
                     
                  
                        8.4.
                     
                     
                        at notere, hvilke fiskeredskaber der anvendes
                     
                  
                        8.5.
                     
                     
                        at kontrollere logbogsoplysningerne om fangsterne i Kap Verdes farvande
                     
                  
                        8.6.
                     
                     
                        at kontrollere bifangstprocenterne og anslå størrelsen af de genudsatte mængder af salgbare fiskearter
                     
                  
                        8.7.
                     
                     
                        én gang om ugen, når fartøjet fisker i Kap Verdes farvande, via radio, pr. fax eller elektronisk at rapportere fangstdata, herunder mængden af fangster og bifangster om bord.
                     
                  9.   Fartøjsføreren træffer på sit ansvarsområde alle nødvendige forholdsregler til at sikre observatørens fysiske eller psykiske sikkerhed under arbejdet.
            10.   Observatøren skal have adgang til alle faciliteter, der er nødvendige for, at han kan udføre sit arbejde. Fartøjsføreren skal give observatøren adgang til de kommunikationsmidler, som er nødvendige for, at han kan udføre sit arbejde, til de dokumenter, der direkte vedrører fartøjets fiskeri, herunder logbog og navigationsbog, samt til de dele af fartøjet, som han må have adgang til for lettere at kunne udføre sit arbejde.
            11.   Under sit ophold om bord:
            
                        11.1.
                     
                     
                        træffer observatøren alle passende forholdsregler til at sikre, at ombordtagningen og tilstedeværelsen om bord hverken afbryder eller hæmmer fiskeriet
                     
                  
                        11.2.
                     
                     
                        behandler observatøren materiel og udstyr om bord med respekt, ligesom han respekterer, at alle dokumenter vedrørende fartøjet er fortrolige.
                     
                  12.   Når observationsperioden er slut udarbejder observatøren, inden han forlader fartøjet, en aktivitetsrapport, der sendes til den kompetente RFO med kopi til fartøjsføreren.
            13.   Rederen afholder udgifterne til kost og logi til observatørerne, idet observatørernes kost og logi skal være af samme standard som officerernes, alt efter mulighederne om bord.
            14.   Observatørens løn og sociale bidrag betales af den kompetente RFO.
            15.   De to parter holder hurtigst muligt samråd med de relevante tredjelande om oprettelse af en ordning med regionale observatører og om valg af den kompetente RFO. Indtil der bliver indført en ordning med regionale observatører, tager de fartøjer, der har lov til at fiske i Kap Verdes farvande i henhold til aftalen, observatører om bord, der er udpeget af de kompetente kapverdiske myndigheder efter ovennævnte regler, i stedet for regionale observatører.
            KAPITEL VIII
            KONTROL
            1.   Europa-Kommissionen fører en altid ajourført liste over de fartøjer, som har fået udstedt fiskerilicens i henhold til denne protokol. Denne liste meddeles Kap Verdes fiskerikontrolmyndigheder, så snart den er opstillet, og derefter hver gang den ajourføres.
            2.   Indsejling i og udsejling af zonen:
            
                        2.1.
                     
                     
                        EF-fartøjerne giver senest 3 timer i forvejen de kompetente kapverdiske fiskerikontrolmyndigheder meddelelse om, at de agter at sejle ind i eller ud af Kap Verdes fiskerizone. De rapporterer også, hvor stor en samlet fangst de har om bord, og hvilke arter det drejer sig om.
                     
                  
                        2.2.
                     
                     
                        Når et fartøj giver meddelelse om udsejling oplyser det også sin position. Disse meddelelser skal fortrinsvis sendes pr. fax, idet fartøjer, der ikke er udstyret med fax, dog kan sende dem via radio eller pr. e-mail.
                     
                  
                        2.3.
                     
                     
                        Hvis et fartøj afsløres i at fiske, uden at det har underrettet Kap Verdes kompetente myndigheder herom, betragtes det som et fartøj, der fisker ulovligt.
                     
                  
                        2.4.
                     
                     
                        Ved fiskerilicensens udstedelse meddeles også faxnummer, telefonnummer og e-mail-adresse.
                     
                  3.   Kontrolprocedurer
            
                        3.1.
                     
                     
                        Førere af EF-fartøjer, der fisker i Kap Verdes fiskerizone, skal tillade, at kapverdiske tjenestemænd, der har til opgave at foretage fiskeriinspektion og –kontrol, aflægger kontrolbesøg om bord, hjælpe dem med at komme om bord og bistå dem i deres arbejde.
                     
                  
                        3.2.
                     
                     
                        Tjenestemændene må ikke opholde sig længere om bord, end det er nødvendigt for, at de udføre deres arbejde.
                     
                  
                        3.3.
                     
                     
                        Efter hver inspektion og kontrol udstedes der en attest til fartøjets fører.
                     
                  4.   Satellitovervågning
            
                        4.1.
                     
                     
                        Alle EF-fartøjer, der fisker i henhold til denne aftale, vil blive satellitovervåget efter bestemmelser, der vil blive vedtaget i protokollens første anvendelsesår. Disse bestemmelser træder i kraft på tiendedagen efter, at Kap Verdes regering har meddelt Fællesskabets delegation i Kap Verde, at det organ, der skal varetage satellitovervågningen af fiskerfartøjer i Kap Verde, har påbegyndt sit arbejde.
                     
                  5.   Opbringning
            
                        5.1.
                     
                     
                        Hvis et EF-fartøj opbringes i Kap Verdes fiskerizone, eller hvis det idømmes sanktioner, underretter Kap Verdes kompetente myndigheder flagstaten og Europa-Kommissionens delegation herom inden 24 timer.
                     
                  
                        5.2.
                     
                     
                        Flagstaten og Europa-Kommissionen modtager samtidig en kort rapport om omstændighederne ved og årsagerne til opbringningen.
                     
                  6.   Opbringningsrapport
            
                        6.1.
                     
                     
                        Når Kap Verdes kompetente myndigheder er færdige med at optage rapport, underskrives rapporten af fartøjets fører.
                     
                  
                        6.2.
                     
                     
                        En sådan underskrift indskrænker ikke de rettigheder og det forsvar, fartøjsføreren kan gøre gældende i forbindelse med den formodede overtrædelse.
                     
                  
                        6.3.
                     
                     
                        Føreren skal sejle sit fartøj til den havn, som Kap Verdes myndigheder anviser. Ved en mindre overtrædelse kan de kompetente kapverdiske myndigheder give det opbragte fartøj lov til at fortsætte fiskeriet.
                     
                  7.   Samråd i tilfælde af opbringning
            
                        7.1.
                     
                     
                        Inden der træffes eventuelle foranstaltninger over for fartøjets fører, besætning, last eller udstyr, bortset fra foranstaltninger til sikring af beviser for den formodede overtrædelse, holdes der senest én arbejdsdag efter modtagelsen af ovennævnte oplysninger samråd mellem Europa-Kommissionen og Kap Verdes kompetente myndigheder med eventuel deltagelse af en repræsentant for den pågældende medlemsstat.
                     
                  
                        7.2.
                     
                     
                        Under dette samråd udveksler parterne alle relevante dokumenter og oplysninger, som kan bidrage til at klarlægge de faktiske omstændigheder. Rederen eller dennes repræsentant underrettes om resultatet af dette samråd og om eventuelle foranstaltninger, som opbringelsen kan medføre.
                     
                  8.   Behandling af opbringningssager
            
                        8.1.
                     
                     
                        Inden en sag om formodet overtrædelse indbringes for domstolene, søges den løst ved en mæglingsprocedure. Denne procedure afsluttes senest tre arbejdsdage efter opbringningen.
                     
                  
                        8.2.
                     
                     
                        Ved en mæglingsprocedure bestemmes bødestørrelsen efter kapverdisk lovgivning.
                     
                  
                        8.3.
                     
                     
                        Hvis sagen ikke har kunnet løses ved en mæglingsprocedure og indbringes for en domstol, skal rederen i en af Kap Verdes kompetente myndigheder anvist bank stille en sikkerhed, hvis størrelse fastsættes under hensyntagen til omkostningerne ved opbringningen og størrelsen af de bøder og den erstatning, som de ansvarlige for overtrædelsen kan idømmes.
                     
                  
                        8.4.
                     
                     
                        Bankgarantien frigives først, når retssagen er afgjort. Den frigives straks, hvis fartøjet frifindes. Hvis der idømmes en bøde, der er mindre end den stillede sikkerhed, frigiver Kap Verdes kompetente myndigheder det overskydende beløb.
                     
                  
                        8.5.
                     
                     
                        Fartøjet frigives, og besætningen kan forlade havnen:
                        
                                    —
                                 
                                 
                                    efter at de forpligtelser, som følger af mæglingsproceduren, er opfyldt, eller
                                 
                              
                                    —
                                 
                                 
                                    efter at den bankgaranti, der er omhandlet i punkt 8.3, er stillet, og Kap Verdes kompetente myndigheder har godkendt den, i afventning af retssagens afslutning.
                                 
                              
                  9.   Omladning
            
                        9.1.
                     
                     
                        For alle EF-fartøjer, som ønsker at omlade fangster i Kap Verdes farvande, gælder det, at de skal omlade på reden ud for en kapverdisk havn.
                     
                  
                        9.2.
                     
                     
                        Sådanne fartøjers redere skal senest 2 arbejdsdage i forvejen meddele Kap Verdes kompetente myndigheder følgende oplysninger:
                        
                                    —
                                 
                                 
                                    de omladende fiskerfartøjers navne
                                 
                              
                                    —
                                 
                                 
                                    transportfartøjets navn
                                 
                              
                                    —
                                 
                                 
                                    omladningsmængde pr. art
                                 
                              
                                    —
                                 
                                 
                                    omladningsdato
                                 
                              
                                    —
                                 
                                 
                                    hygiejnecertifikatet for det fartøj, der omlades til.
                                 
                              
                  
                        9.3.
                     
                     
                        Omladning betragtes som udsejling af Kap Verdes fiskerizone. Fartøjerne skal derfor sende deres fangstopgørelser til Kap Verdes kompetente myndigheder og meddele, om de agter at fortsætte fiskeriet eller at forlade Kap Verdes fiskerizone.
                     
                  
                        9.4.
                     
                     
                        Al anden omladning af fangster end nævnt i ovenstående punkter er forbudt i Kap Verdes fiskerizone. Ved overtrædelse af denne bestemmelse, kan overtræderen idømmes sanktioner efter gældende kapverdisk lovgivning.
                     
                  10.   Førere af EF-fartøjer, der lander eller omlader fangster i kapverdisk havn, skal tillade, at Kap Verdes inspektører kontrollerer sådan landing eller omladning, og lette kontrolarbejdet for dem. Efter hver inspektion og kontrol i havn udstedes der en attest til fartøjsføreren.
            
               Tillæg
               
                           1.
                        
                        
                           Licensansøgningsskema
                        
                     
                           2.
                        
                        
                           ICCAT-logbog
                        
                     
                           3.
                        
                        
                           Koordinater for Kap Verdes fiskerizone (oplyses af Kap Verdes myndigheder, inden aftalen og FOS-protokollen træder i kraft).
                        
                     
                  Tillæg 1
                  Fiskeriministeriet
                  Ansøgning om licens for udenlandske industrifiskerfartøjer:
                  
                              1.
                           
                           
                              Rederens navn:
                           
                        
                              2.
                           
                           
                              Rederens adresse:
                           
                        
                              3.
                           
                           
                              Navnet på rederens repræsentant eller lokale stedfortræder:
                           
                        
                              4.
                           
                           
                              Adresse for rederens repræsentant eller lokale agent:
                           
                        
                              5.
                           
                           
                              Fartøjsførerens navn:
                           
                        
                              6.
                           
                           
                              Fartøjets navn:
                           
                        
                              7.
                           
                           
                              Registreringsnummer:
                           
                        
                              8.
                           
                           
                              Byggeår og -sted:
                           
                        
                              9.
                           
                           
                              Flagstat:
                           
                        
                              10.
                           
                           
                              Registreringshavn:
                           
                        
                              11.
                           
                           
                              Hjemhavn:
                           
                        
                              12.
                           
                           
                              Fartøjets længde overalt:
                           
                        
                              13.
                           
                           
                              Fartøjets bredde:
                           
                        
                              14.
                           
                           
                              Bruttotonnage:
                           
                        
                              15.
                           
                           
                              Nettotonnage:
                           
                        
                              16.
                           
                           
                              Lastrumskapacitet:
                           
                        
                              17.
                           
                           
                              Køle- og frysekapacitet:
                           
                        
                              18.
                           
                           
                              Maskintype og maskineffekt:
                           
                        
                              19.
                           
                           
                              Fiskeredskaber:
                           
                        
                              20.
                           
                           
                              Antal besætningsmedlemmer:
                           
                        
                              21.
                           
                           
                              Kommunikationssystem:
                           
                        
                              22.
                           
                           
                              Kaldesignal:
                           
                        
                              23.
                           
                           
                              Havnekendingsnummer:
                           
                        
                              24.
                           
                           
                              Fiskeritype:
                           
                        
                              25.
                           
                           
                              Landingssted:
                           
                        
                              26.
                           
                           
                              Fiskerizoner:
                           
                        
                              27.
                           
                           
                              Målarter:
                           
                        
                              28.
                           
                           
                              Gyldighedsperiode:
                           
                        
                              29.
                           
                           
                              Særlige betingelser:
                           
                        
                              30.
                           
                           
                              Ansøgerens øvrige aktiviteter i Kap Verde:
                           
                        Udtalelse fra Generaldirektoratet for Fiskeri:
                  Bemærkninger fra Ministeriet for Fiskeri, Landbrug og Landdistrikter:
               
               
                  Tillæg 2
                  
                     
               
               
                  Tillæg 3
                  Fos-Protokol
                  om bestemmelser for satellitovervågning af EF-fiskerfartøjer, der fisker i Kap Verdes EEZ
                  
                              1.
                           
                           
                              Bestemmelserne i denne protokol kompletterer protokollen om fastsættelse for perioden 1. september 2006-31. august 2011 af de fiskerimuligheder og den finansielle modydelse, der er fastsat i fiskeripartnerskabsaftalen mellem Det Europæiske Fællesskab og Republikken Kap Verde om fiskeri ud for Kap Verde, og anvendes i overensstemmelse med punkt 4.1 i »Kapitel VII — Kontrol« i bilaget til denne protokol.
                           
                        
                              2.
                           
                           
                              Alle fiskerfartøjer med en længde overalt på over 15 m, der fisker i henhold til fiskeriaftalen mellem Fællesskabet og Kap Verde, vil blive satellitovervåget, når de befinder sig i Kap Verdes EEZ.
                              
                                          —
                                       
                                       
                                          Med henblik på satellitovervågning meddeler Kap Verdes myndigheder Fællesskabet koordinaterne (bredde- og længdegrader) for Kap Verdes EEZ.
                                       
                                    
                                          —
                                       
                                       
                                          De kapverdiske myndigheder sender disse oplysninger elektronisk, udtrykt i decimalgrader (WGS-84).
                                       
                                    
                        
                              3.
                           
                           
                              Parterne udveksler oplysninger om X.25-adresser og specifikationer, der benyttes i de elektroniske meddelelser mellem deres kontrolcentre, jf. betingelserne i punkt 5 og 7. Disse oplysninger omfatter så vidt muligt navn, telefon-, telex- og faxnummer samt elektroniske adresser (Internet eller X.400), der kan benyttes ved almindelig kommunikation mellem kontrolcentrene.
                           
                        
                              4.
                           
                           
                              Fartøjernes position bestemmes med en fejlmargin på under 500 m og med et konfidensinterval på 99 %.
                           
                        
                              5.
                           
                           
                              Når et fartøj, der fisker i henhold til aftalen og satellitovervåges efter EF-reglerne, sejler ind i Kap Verdes EEZ, begynder flagstatens kontrolcenter straks og derefter med højst 3 timers mellemrum at sende positionsmeldinger (fartøjets ID, længde, bredde, kurs og hastighed) til Kap Verdes fiskeriovervågningscenter (FOC). Disse meddelelser benævnes positionsmeldinger.
                           
                        
                              6.
                           
                           
                              De i punkt 5 omhandlede meddelelser overføres elektronisk i X.25-format eller via en anden sikker protokol. Meddelelserne fremsendes i realtid i formatet vist i skema II.
                           
                        
                              7.
                           
                           
                              Hvis der opstår en teknisk fejl i fiskerfartøjets udstyr til permanent satellitovervågning, eller det ikke fungerer, sørger fartøjsføreren for i tide at sende oplysningerne i punkt 5 til flagstatens kontrolcenter og Kap Verdes FOC pr. fax. I så fald skal der sendes en opsummerende positionsmelding hver 9. time. Denne opsummerende positionsmelding skal bestå af positionsmeldingerne som registreret af fartøjets fører hver 3. time, jf. betingelserne i punkt 5.
                              Flagstatens kontrolcenter sender straks disse meddelelser til Kap Verdes FOC. Det defekte udstyr skal repareres eller udskiftes inden én måned. Efter udløbet af denne frist skal det pågældende fartøj forlade Kap Verdes EEZ.
                           
                        
                              8.
                           
                           
                              Kontrolcentrene i flagstaterne overvåger deres fartøjers bevægelser i de kapverdiske farvande. Hvis fartøjerne ikke overvåges som fastsat, underrettes Kap Verdes FOC straks herom, og proceduren i punkt 7 anvendes.
                           
                        
                              9.
                           
                           
                              Hvis Kap Verdes FOC konstaterer, at flagstaten ikke giver de oplysninger, der er omhandlet i punkt 5, underrettes Europa-Kommissionens kompetente myndigheder straks herom.
                           
                        
                              10.
                           
                           
                              De overvågningsdata, der meddeles den anden part efter disse bestemmelser, er udelukkende beregnet på de kapverdiske myndigheders kontrol og overvågning af den EF-flåde, der fisker i henhold til fiskeriaftalen mellem Det Europæiske Fællesskab og Kap Verde. Sådanne data må under ingen omstændigheder meddeles andre.
                           
                        
                              11.
                           
                           
                              Satellitovervågningsudstyrets soft- og hardwarekomponenter skal være pålidelige, må ikke tillade forfalskning af positionsoplysninger og må ikke kunne manipuleres manuelt.
                              Systemet skal være fuldstændigt automatisk og konstant funktionsdygtigt uanset ydre forhold, herunder bl.a. vejrforhold. Det er forbudt at ødelægge eller beskadige satellitovervågningssystemet, at gøre det ufunktionsdygtigt eller på anden måde at foretage indgreb i det.
                              Fartøjsføreren sørger for:
                              
                                          —
                                       
                                       
                                          at data ikke ændres
                                       
                                    
                                          —
                                       
                                       
                                          at satellitovervågningsudstyrets antenne eller antenner på ingen måde obstrueres
                                       
                                    
                                          —
                                       
                                       
                                          at strømforsyningen til satellitovervågningsudstyret ikke afbrydes
                                       
                                    
                                          —
                                       
                                       
                                          at satellitovervågningsudstyret ikke demonteres.
                                       
                                    
                        
                              12.
                           
                           
                              Parterne er enige om på anmodning at udveksle oplysninger om det udstyr, der benyttes til satellitovervågning, for at kontrollere, om alle dele af udstyret er fuldt forenelige med den anden parts krav efter disse bestemmelser.
                           
                        
                              13.
                           
                           
                              Enhver tvist om fortolkningen eller anvendelsen af disse bestemmelser søges løst ved samråd mellem parterne i Den Blandede Komité, jf. aftalens artikel 9.
                           
                        
                              14.
                           
                           
                              Parterne er enige om at revidere disse bestemmelser, hvis det skulle vise sig nødvendigt.
                           
                        TRANSMISSION AF FOS-MEDDELELSER TIL KAP VERDE
                  
                     POSITIONSMELDING
                  
                  
                              Dataelement
                           
                           
                              Kode
                           
                           
                              Obligatorisk/Fakultativ
                           
                           
                              Bemærkninger
                           
                        
                              Record start
                           
                           
                              SR
                           
                           
                              O
                           
                           
                              Systemdata — angiver, at record'en begynder
                           
                        
                              Adressat
                           
                           
                              AD
                           
                           
                              O
                           
                           
                              Meddelelsesdata — modtager. Landets alfa-3-ISO-kode
                           
                        
                              Afsender
                           
                           
                              FR
                           
                           
                              O
                           
                           
                              Meddelelsesdata — afsender. Landets alfa-3-ISO-kode
                           
                        
                              Flagstat
                           
                           
                              FS
                           
                           
                              F
                           
                           
                               
                           
                        
                              Meddelelsestype
                           
                           
                              TM
                           
                           
                              O
                           
                           
                              Meddelelsesdata — meddelelsestype »POS«
                           
                        
                              Radiokaldesignal
                           
                           
                              RC
                           
                           
                              O
                           
                           
                              Fartøjsdata — fartøjets internationale radiokaldesignal
                           
                        
                              Den kontraherende parts interne referencenummer
                           
                           
                              IR
                           
                           
                              F
                           
                           
                              Fartøjsdata — den kontraherende parts entydige nummer (flagstatens alfa-3-ISO-kode efterfulgt af et nummer)
                           
                        
                              Eksternt registreringsnummer
                           
                           
                              XR
                           
                           
                              O
                           
                           
                              Fartøjsdata — nummeret på siden af fartøjet
                           
                        
                              Breddegrad
                           
                           
                              LA
                           
                           
                              O
                           
                           
                              Fartøjspositionsdata — fartøjets position i grader og minutter N/S GGMM (WGS-84)
                           
                        
                              Længdegrad
                           
                           
                              LO
                           
                           
                              O
                           
                           
                              Fartøjspositionsdata — fartøjets position i grader og minutter Ø/V GGGMM (WGS-84)
                           
                        
                              Kurs
                           
                           
                              CO
                           
                           
                              O
                           
                           
                              Fartøjets kurs på en 360°-skala
                           
                        
                              Fart
                           
                           
                              SP
                           
                           
                              O
                           
                           
                              Fartøjets fart i knob med én decimal
                           
                        
                              Dato
                           
                           
                              DA
                           
                           
                              O
                           
                           
                              Fartøjspositionsdata — dato for registrering af positionen UTC (ÅÅÅÅMMDD)
                           
                        
                              Klokkeslæt
                           
                           
                              TI
                           
                           
                              O
                           
                           
                              Fartøjspositionsdata — klokkeslæt for registrering af positionen UTC (TTMM)
                           
                        
                              Record slut
                           
                           
                              ER
                           
                           
                              O
                           
                           
                              Systemdata — angiver, at record'en er slut
                           
                        Tegnsæt: ISO 8859.1
                  Transmission af data struktureres således:
                  
                              —
                           
                           
                              en dobbelt skråstreg (»//«) og en feltkode angiver transmissionens start
                           
                        
                              —
                           
                           
                              der anvendes en enkelt skråstreg (»/«) som separator mellem feltkode og data.
                           
                        Fakultative data anføres mellem »record start« og »record slut«.
                  AFGRÆNSNING AF KAP VERDES EEZ
                  KOORDINATER FOR KAP VERDES EEZ
                  OPLYSNINGER OM KAP VERDES FOC
                  Navn:
                  Tlf. SSN:
                  Fax SSN:
                  E-mail SSN:
                  Tlf. DSPG:
                  Fax DSPG:
                  Adresse X25 =
                  Meddelelse om indsejling/udsejling: